Duffelbaadjie

duimnael|180px|Standbeeld Duffelcoat
'n Duffelbaadjie is 'n baadjie of jas gemaak van duffel, 'n growwe, dik, wolmateriaal. Die naam is afgelei van Duffel, 'n dorp in die provinsie Antwerpen in België waar die materiaal ontstaan het. Duffelsakke was oorspronklik gemaak van dieselfde materiaal. 

Die duffelbaadjie het aanvanklik ontstaan uit die Poolse militêre jas, wat in die 1820's ontwikkel is. Die kappie en tokkelhegstukke was gewild en die item het teen die 1850's oor die hele Europa versprei."Duffle coat history" Gentleman's Gazette In die 1850's het die kleremaker John Partridge die eerste weergawe van die duffelbaadjie vervaardig."Duffle coat", Encyclopedia of clothing and fashion Teen 1890 was dit as standaard verskaf aan die Koninklike Britse Vloot, en veldmaarskalk lord Montgomery was 'n bekende draer van die baadjie in die Tweede Wêreldoorlog. Na die oorlog het die baadjies vryelik beskikbaar geword as surplusvoorraad van die regering, en het veral gewild geword by studente.

 Geskiedenis 
links|duimnael|240px|'n Moderne duffelbaadjie
In die 1890's het die Britse Admiraliteit besluit op 'n aantal vervaardigers om wolbaadjies vir die Britse Vloot te vervaardig,"Heritage , originalmontgomery.co.uk waarna dit die "konvooibaadjie" genoem is.Taylor, Theodore, 2007. Battle in the Arctic Sea, Sterling. Die vloot het 'n kameelkleurige weergawe uitgereik as 'n staande item van warm klere tydens die Eerste Wêreldoorlog.

Groot voorrade van na-oorlogse militêre surplusbaadjies het beskikbaar geraak teen billike pryse aan die algemene publiek. Dit het beteken dat hierdie baadjies in die 1950's en 1960's 'n alomteenwoordige en gewilde klere-item was, veral onder jong mense.

 In moderne tye 
In moderne tye is die tipe materiaal wat gebruik word om duffelbaadjies te maak bekend as Meltonlap, in teenstelling met die moderne duffellap van 'n sagter wolstof wat gebruik word vir hoëgraadse baadjies en parkas.

 Verwysings 

Duffelbaadjie